**ΑΝΑΡΤΗΤΕΑ ΣΤΗ ΔΙΑΥΓΕΙΑ**

 **ΑΡΙΘΜ ΠΡΩΤ :19337**

 **Λιβαδειά 12/10/2021**

**ΑΠΟΣΠΑΣΜΑ**

Από το πρακτικό της αριθμ.2021-19ης Τακτικής ΜΕΙΚΤΗΣ Συνεδρίασης

του Δημοτικού Συμβουλίου Λεβαδέων

Αριθμός απόφασης  **90**

**ΘΕΜΑ: Συμμετοχή του Δήμου στην Τακτική Γενική Συνέλευση της Α.Ε «ΕΛΙΚΩΝΑΣ ΠΑΡΝΑΣΣΟΣ ΑΝΑΠΤΥΞΙΑΚΗ ΑΝΩΝΥΜΗ ΕΤΑΙΡΕΙΑ ΟΤΑ» και ορισμός εκπροσώπου.**

Στη Λιβαδειά σήμερα την 11η Οκτωβρίου 2021, ημέρα Δευτέρα και ώρα 18:00 μ.μ , συνήλθε σε συνεδρίαση το Δημοτικό Συμβούλιο του Δήμου Λεβαδέων  **, η οποία λόγω των κατεπειγόντων μέτρων που έχουν ληφθεί για την αποφυγή της διάδοσης του κορωνοϊού COVID-19 πραγματοποιήθηκε**  **μεικτή ΣΥΝΕΔΡΙΑΣΗ (δια ζώσης , στην αίθουσα συνεδριάσεων του Δημοτικού Συμβουλίου στο Παλαιό Δημαρχείο** – **Πλ. Εθνικής Αντίστασης και ταυτόχρονα με τηλεδιάσκεψη)**  κατ΄εφαρμογήντων διατάξεων της υπ΄αριθμ .643/2021 εγκυκλίου του ΥΠ.ΕΣ. (ΑΔΑ: ΨΕ3846ΜΤΛ6-0Ρ5) «Σύγκληση και λειτουργία των συλλογικών οργάνων των δήμων κατά το διάστημα εφαρμογής των μέτρων για την αντιμετώπιση της πανδημίας» Μέρος Α3, και ύστερα από την από **18989/7-10-2021**   έγγραφη πρόσκληση του Προέδρου του Δημοτικού Συμβούλου κ. Μητά Αλέξανδρου, η οποία επιδόθηκε και απεστάλη ηλεκτρονικά σε κάθε Σύμβουλο και στον κ. Δήμαρχο, σύμφωνα με τις διατάξεις του άρθρου 74 του Ν.4555/2019 << Μεταρρύθμιση του θεσμικού πλαισίου της Τοπικής Αυτοδιοίκησης - Εμβάθυνση της Δημοκρατίας - Ενίσχυση της Συμμετοχής – Βελτίωση της οικονομικής και αναπτυξιακής λειτουργίας των Ο.Τ.Α. [Πρόγραμμα «ΚΛΕΙΣΘΕΝΗΣ Ι»] - >>, (αντικατάσταση του άρθρου  67 του Ν.3852/2010) .

Διαπιστώθηκε κατά την έναρξη της συνεδρίασης ότι υπάρχει νόμιμη απαρτία, επειδή σε σύνολο 33 συμβούλων ήταν παρόντες 24 σύμβουλοι δηλαδή:

**ΠΑΡΟΝΤΕΣ ΑΠΟΝΤΕΣ**

|  |  |  |  |
| --- | --- | --- | --- |
|  | Καλογρηάς Αθανάσιος | 1 | Καράλης Χρήστος  |
|  |  Μητάς Αλέξανδρος | 2 | Γαλανός Κων/νος  |
|  | Τσεσμετζής Εμμανουήλ | 3 | Πούλος Ευάγγελος |
|  | Δήμου Ιωάννης  | 4 | Παπαϊωάννου Λουκάς  |
|  | Αποστόλου Ιωάννης | 5 | Κοτσικώνας Επαμεινώνδας  |
|  | Σάκκος Μάριος  | 6 | Μπαρμπέρης Νικόλαος |
|  | Νταντούμη Ιωάννα  | 7 | Πλιακοστάμος Κων/νος |
|  | Καράβα Χρυσοβαλάντου Βασιλική (Βάλια)  | 8  | Χέβα Αθανασία (Νάνσυ |
|  | Μερτζάνης Κων/νος  | 9  | Σπυρόπουλος Δημοσθένης |
|  |  Γιαννακόπουλος Βρασίδας  |   |  |
|  | Σαγιάννης Μιχαήλ  |   |   |
|  | Πούλου Γιώτα |  | Οι οποίοι δεν παρευρέθησαν αν και κλήθηκαν νόμιμα |
|  | Καπλάνης Κων/νος  |   |  |
|  | Τόλιας Δημήτριος  |  |  |
|  | Τζουβάρας Νικόλαος |  |  |
|  | Φορτώσης Αθανάσιος |  |  |
|  | Αρκουμάνης Πέτρος |  |  |
|  | Μπράλιος Νικόλαος  |  |  |
|  | Γερονικολού Λαμπρινή  |   |  |
|  | Τσιφής Δημήτριος  |  |  |
|  | Αλεξίου Λουκάς |  |  |
|  | Καραμάνης Δημήτριος ( Απών στο 2ο-8ο ΘΗΔ) |  |  |
|  | Τουμαράς Βασίλειος |  |  |
|  | Κατής Χαράλαμπος |  |  |
|  |  |  |  |
|  |  |  |  |
|  |  |  |  |

 Στην συνεδρίαση ήταν παρών ο προσκληθείς Δήμαρχος κ. Ταγκαλέγκας Ιωάννης.

 Στην συνεδρίαση παρευρέθηκε για την τήρηση των πρακτικών και η υπάλληλος του τμήματος Υποστήριξης Πολιτικών Οργάνων Μπαλάσκα Αγγελική.

Εισηγούμενος το 6Ο θέμα της ημερήσιας διάταξης ο Πρόεδρος έθεσε υπόψη των μελών του Δημοτικού Συμβουλίου , το υπ αριθμ 18967/7-10-2021 έγγραφο της Δ/νσης Διοικητικών Υπηρεσιών του Δήμου στο οποίο αναφέρονται:

*Η ΕΛΙΚΩΝΑΣ – ΠΑΡΝΑΣΣΟΣ ΑΝΑΠΤΥΞΙΑΚΗ ΑΝΩΝΥΜΗ ΕΤΑΙΡΕΙΑ Ο.Τ.Α με το με αρ.πρωτ. 5862/29.9.2021 έγγραφό της απέστειλε Πρόσκληση Τακτικής Γενικής Συνέλευσης με την οποία καλούνται οι Μέτοχοι της εν λόγω Α.Ε****. σε Τακτική Συνέλευση που θα πραγματοποιηθεί στις 18-10-2021 ημέρα Δευτέρα και ώρα 13:00 και σε περίπτωση μη επίτευξης απαρτίας θα πραγματοποιηθεί επαναληπτική Τακτική Γενική Συνέλευση την 25-10-2021 , ημέρα Δευτέρα και ώρα 13.00*** *, για συζήτηση και λήψη απόφασης των παρακάτω θεμάτων:*

*1. Υποβολή και έγκριση των ετήσιων οικονομικών καταστάσεων για την εικοστή πέμπτη εταιρική χρήση από 1-1-2020 έως 31-12-2020 .*

*2. Υποβολή και έγκριση της ‘Eκθεσης Διαχείρισης του Διοικητικού Συμβουλίου για την εικοστή πέμπτη εταιρική χρήση από 1-1-2020 έως 31-12-2020 .*

*3. Ψηφοφορία για την απαλλαγή των μελών του Δ.Σ και των ελεγκτών από κάθε ευθύνη αποζημιώσεως για τα πεπραγμένα της χρήσεως από 1-1-2020 έως 31-12-2020.*

*4. . Ανακοινώσεις και διάφορα άλλα θέματα,*

*& ζητά από τους Μετ/οχους Δήμους της για την συμμετοχή τους στην Τακτική Γενική Συνέλευση απόφαση αρμοδίου οργάνου καθώς και τον ορισμό εκπροσώπου του Δήμου με τον αναπληρωτή του.*

***Κατόπιν των ανωτέρω καλείστε να αποφασίσετε :***

***Α)*** *Για τη συμμετοχή του Δήμου Λεβαδέων στην Τακτική Γενική Συνέλευση της Ανώνυμης εταιρείας «ΕΛΙΚΩΝΑΣ – ΠΑΡΝΑΣΣΟΣ ΑΝΑΠΤΥΞΙΑΚΗ ΑΝΩΝΥΜΗ ΕΤΑΙΡΕΙΑ Ο.Τ.Α.», της οποίας είναι μέτοχος και η οποία θα συγκληθεί την 18η Οκτωβρίου 2021 και σε περίπτωση μη επίτευξης απαρτίας σε επαναληπτική Τακτική Γενική Συνέλευση την 25ην Οκτωβρίου 2021**με τα θέματα της Ημερήσιας Διάταξης που αναφέρονται στην πρόσκληση για την Τακτική Γενική Συνέλευση της 18-10-2021.*

***Β)*** *Τον ορισμό εκπροσώπου του Δήμου Λεβαδέων κατά τη Συνέλευση αυτή καθώς και τον αναπληρωτή αυτού , σε περίπτωση τυχόν κωλύματός του , ο οποίος θα μπορεί να λάβει το λόγο, να υποβάλει ενστάσεις, αιτήματα και προτάσεις, να ψηφίσει και, γενικότερα, να ασκήσει εξ ονόματος του Δήμου Λεβαδέων ως μετόχου όλα τα δικαιώματα του κατά τη Συνέλευση αυτήν κατά την κρίση του.*

***Γ)*** *Να εξουσιοδοτήσετε τον Δήμαρχο Λεβαδέων να αναλάβει όλες τις αναγκαίες διατυπώσεις για την κατά το Νόμο και το Καταστατικό συμμετοχή του Δήμου Λεβαδέων στην προαναφερόμενη Τακτική Γενική Συνέλευση.*

* Στη συνέχεια ο κ. Δήμαρχος πρότεινε να οριστεί ο ίδιος εκπρόσωπος του Δήμου Λεβαδέων και αναπληρωτής του πρότεινε να είναι ο δημοτικός σύμβουλος κ. Καλογρηάς Αθανάσιος .
* Ακολούθως το λόγο πήρε η δημοτική σύμβουλος **κα. Γερονικολού ,** εκπροσωπώντας τη δημοτική παράταξη « Λαϊκή Συσπείρωση Λιβαδειάς» , η οποία είπε ότι λόγω της φύσεως και του σκοπού του οργανισμού, η παράταξή της διαφωνεί .Επιπλέον τόνισε ότι η εταιρεία αυτή είναι Α.Ε λειτουργεί με ιδιωτικοοικονομικά κριτήρια, ανεξέλεγκτα και δημιουργεί προβλήματα καθώς έχει οικονομικά προβλήματα . Ασκεί επιχειρηματική δράση και ποτέ δεν έχει γίνει ενημέρωση στο Δημοτικό Συμβούλιο όσον αφορά τους ισολογισμούς και απολογισμούς της. Για όλους τους παραπάνω λόγους θα καταψηφίσουν το εν λόγω θέμα.
* Λαμβάνοντας το λόγο η επικεφαλής της δημοτικής παράταξης « Δυναμική Αυτοδιοικητική Συνεργασία» δημοτική σύμβουλος κα.Πούλου Γιώτα είπε ότι πρόκειται για αναπτυξιακή εταιρεία που συμμετέχουν όλοι οι Δήμοι , σύλλογοι ,καθώς και το Επιμελητήριο. Είναι γεγονός ότι υπάρχουν μεγάλες καθυστερήσεις στη χρηματοδότηση έργων, αλλά όταν υπάρχουν οι σχετικές μελέτες αυτά εντάσσονται και χρηματοδοτούνται μέσω LEADER. Επιπλέον χρηματοδοτούνται μικρομεσαίες επιχειρήσεις, όπως καταλύματα και βιοτεχνίες. Τέλος είπε ότι η παράταξή της θα ψηφίσει θετικά στο θέμα και συνέστησε μεγάλη προσοχή στην διαχείριση των οικονομικών της Εταιρείας.
* Απαντώντας ο κ. Δήμαρχος είπε ότι υπάρχει διαφάνεια στα οικονομικά της Εταιρείας και είναι στη διάθεση των δημοτικών συμβούλων όποτε και αν επιθυμούν να τους γνωστοποιηθούν. Γίνεται συνεχής αγώνας για την ένταξη τόσο του Δήμου αλλά και ιδιωτών στα προγράμματα από τους υπαλλήλους της Εταιρείας, των οποίων η πληρωμή γίνεται πάντα με καθυστέρηση πολλών μηνών και όταν υπάρχει η σχετική εκταμίευση χρημάτων.
* Κατόπιν ο Πρόεδρος κάλεσε τα μέλη του Δημοτικού Συμβουλίου να ψηφίσουν σχετικά .

Υπέρ ψήφισαν οι δημοτικοί σύμβουλοι κ.κ 1)Καλογρηάς Αθανάσιος, 2) Τσεσμετζής Εμμανουήλ, 3). Σαγιάννης Μιχαήλ, 4) Σάκκος Μάριος,5) Γιαννακόπουλος Βρασίδας , 6) Αποστόλου Ιωάννης, 7) Καράβα Χρυσοβαλάντου, 8) Νταντούμη Ιωάννα, 9) Μερτζάνης Κων/νος ,10) Μητάς Αλέξανδρος, 11)Δήμου Ιωάννης 12)Πούλου Γιώτα, 13) Τόλιας Δημήτριος, 14) Καπλάνης Κων/νος, 15) Τζουβάρας Νικόλαος, 16) Φορτώσης Αθανάσιος, 17), Τουμαράς Βασίλειος, 18) Κατής Χαράλαμπος

* Κατά ψήφισαν οι δημοτικοί σύμβουλοι κ.κ 1)Αρκουμάνης Πέτρος 2) Μπράλιος Νικόλαος 3) Γερονικολού Λαμπρινή 4) Τσιφής Δημήτριος 5) Αλεξίου Λουκάς

Το Δημοτικό Συμβούλιο αφού άκουσε τα ανωτέρω και έλαβε υπόψη του :

* τις διατάξεις του άρθρου 74 του Ν. 4555/2018 (αντικατάσταση του άρθρου 67 του Ν. 3852/2010) **,**
* Τις διατάξεις της υπ΄αριθμ .643/2021 εγκυκλίου του ΥΠ.ΕΣ. (ΑΔΑ: ΨΕ3846ΜΤΛ6-0Ρ5) «Σύγκληση και λειτουργία των συλλογικών οργάνων των δήμων κατά το διάστημα εφαρμογής των μέτρων για την αντιμετώπιση της πανδημίας» Μέρος Α3,τις διατάξεις των άρθρων 65,67,238 του Ν.3852/10, όπως τροποποιήθηκαν με το άρθρο 72 και 74 του Ν. 4555/2018 και την παρ. 9 του άρθρου 266 του ν. 3852/2010 όπως ισχύει
* τις διατάξεις του άρθρου 65,67, 73 παρ. 1Βv του Ν. 3852/2010 , όπως τροποποιήθηκαν με το άρθρο 72 και 74 του Ν. 4555/2018,
* Το υπ αριθμ. 18967/7-10-2021 έγγραφο της Δ/νσης Διοικητικών Υπηρεσιών του Δήμου, που είχε διανεμηθεί
* Την μεταξύ των μελών συζήτηση και την διενεργηθείσα ψηφοφορία ,σύμφωνα με τα πρακτικά
* Την ψήφο των μελών της όπως αυτή διατυπώθηκε και δηλώθηκε δια ζώσης στην συνεδρίαση.

  **ΑΠΟΦΑΣΙΖΕΙ ΚΑΤΑ ΠΛΕΙΟΨΗΦΙΑ**

**Α)** Εγκρίνειτη συμμετοχή του Δήμου Λεβαδέων στην επαναληπτική Τακτική Γενική Συνέλευση της Ανώνυμης εταιρείας «ΕΛΙΚΩΝΑΣ – ΠΑΡΝΑΣΣΟΣ ΑΝΑΠΤΥΞΙΑΚΗ ΑΝΩΝΥΜΗ ΕΤΑΙΡΕΙΑ Ο.Τ.Α.», της οποίας είναι μέτοχος και η οποία θα συγκληθεί την 18η Οκτωβρίου 2021, ή λόγω μη επίτευξης απαρτίας την 25η Οκτωβρίου 20΄2021, με τα θέματα της Ημερήσιας Διάταξης που αναφέρονται στην υπ αριθμ.5862/29-9-2021 πρόσκληση για την Τακτική Γενική Συνέλευση .

**Β)** Ορίζει εκπρόσωποτου Δήμου Λεβαδέων σε αυτή την Τακτική Γενική Συνέλευση , τον Δήμαρχο Λεβαδέων κ. Ιωάννη Δ. Ταγκαλέγκα , ο οποίος θα μπορεί να λάβει το λόγο, να υποβάλει ενστάσεις, αιτήματα και προτάσεις, να ψηφίσει και, γενικότερα να ασκήσει εξ ονόματος του Δήμου Λεβαδέων ως μετόχου όλα τα δικαιώματά του κατά τη Συνέλευση αυτήν κατά την κρίση του. Σε περίπτωση τυχόν κωλύματός του θα αναπληρώνεται από τον Αθανάσιο Καλογρηά, Αντιδήμαρχο Λεβαδέων .

**Γ)** Εξουσιοδοτεί τον Δήμαρχο Λεβαδέων να αναλάβει όλες τις αναγκαίες διατυπώσεις για την κατά το Νόμο και το Καταστατικό συμμετοχή του Δήμου Λεβαδέων στην προαναφερόμενη Τακτική Γενική Συνέλευση.

* Κατά ψήφισανοι δημοτικοί σύμβουλοι κ.κ 1)Αρκουμάνης Πέτρος 2) Μπράλιος Νικόλαος 3) Γερονικολού Λαμπρινή 4) Τσιφής Δημήτριος 5) Αλεξίου Λουκάς

. **Η απόφαση πήρε τον αριθμό 90**

 **Ο Πρόεδρος του Δ.Σ.**

 **Μητάς Αλέξανδρος**

 **ΤΑ ΜΕΛΗ**

|  |  |  |  |
| --- | --- | --- | --- |
|  |  |   |  ΠΙΣΤΟ ΑΠΟΣΠΑΣΜΑ |
| 1 |  | Τσεσμετζής Εμμανουήλ |  Λιβαδειά αυθημερόν  |
| 2 |  | Δήμου Ιωάννης  |  Ο Δήμαρχος Λεβαδέων |
| 3 |  | Αποστόλου Ιωάννης |  |
| 4 |  | Σάκκος Μάριος  |  ΙΩΑΝΝΗΣ .Δ. ΤΑΓΚΑΛΕΓΚΑΣ |
| 5 |  | Νταντούμη Ιωάννα  |   |
| 6 |  | Καράβα Χρυσοβαλάντου Βασιλική (Βάλια)  |  |
| 7 |  | Μερτζάνης Κων/νος  |  |
| 8 |  |  Γιαννακόπουλος Βρασίδας  |  |
| 9 |  | Σαγιάννης Μιχαήλ  |  |
| 10 |  | Τσεσμετζής Εμμανουήλ |  |
| 11 |  | Πούλου Γιώτα  |  |
| 12 |  | Καπλάνης Κων/νος |  |
| 13 |  | Τόλιας Δημήτριος |  |
| 14 |  | Φορτώσης Αθανάσιος |  |
| 15 |  | Τζουβάρας Νικόλαος  |  |
| 16 |  | Αρκουμάνης Πέτρος   |  |
| 17 |  | Μπράλιος Νικόλαος |  |
| 18 |  | Γερονικολού Λαμπρινή |  |
| 19 |  | Τσιφής Δημήτριος |  |
| 20 |  |  Αλεξίου Λουκάς |  |
| 21 |  | Τουμαράς Βασίλειος |  |
| 22 |  | Κατής Χαράλαμπος  |  |
|   |  |  |  |
|   |  |   |  |
|   |  |   |  |
|   |  |    |  |
|  |  |   |  |
|  |  |   |   |